Antti Häkkänen

Antti Edvard Häkkänen (sündinud 16. jaanuaril 1985 Mäntyharjus) on Soome poliitik, kes kuulub Rahvuslikku Koonderakonda. Parlamendi liige 2015. aastast. Aastatel 2017–2019 oli ta Soome justiitsminister, 20. juunist 2023 on ta Soome kaitseminister.

Aastatel 2012–2013 oli ta Koonderakonna noorteorganisatsiooni juht ja vedas eest kampaaniat "Koli oma ettevõte Eestisse" ("Siirrä yrityksesi Viroon"), mis taotles Soomes ettevõtte tulumaksu muutmist sarnaseks Eesti omaga.Kokoomusnuorilla kampanja: "Siirrä yrityksesi Viroon", Iltasanomat, 13.06.2012.

2016. aastast on ta Rahvusliku Koonderakonna aseesimees.

5. maist 2017 kuni 6. juunini 2019 oli ta justiitsminister Juha Sipilä valitsuses. 

2019. aasta parlamendivalimistel sai ta 20 234 häält ehk üleriigiliselt kolmanda häältesaagi.https://vaalikone.yle.fi/eduskuntavaali2019/9/ehdokkaat/379?lang=fi-FI
2023. aasta parlamendivalimistel sai ta 21 378 häält ehk üleriigiliselt viienda häältesaagi.

Häkkänen on abielus ja tal on tütar.Kansanedustaja Antti Häkkänen meni naimisiin: ”Sain vaimokseni upean Hennan”, www.iltalehti.fi, 15.09.2019.

 Viited 

 Välislingid 
https://www.anttihakkanen.fi/

Kategooria:Soome poliitikud
Kategooria:Soome kaitseministrid
Kategooria:Soome justiitsministrid
Kategooria:Helsingi ülikooli vilistlased
Kategooria:Sündinud 1985